  Туспуктэм: kuzebaj.ru Майя Бывальцева 3-5 куартолэзе Ижкарысь Усьтэм садын (Пушкинской ульча, 276а) туала вакытысь литературая кыкетӥез «Кузебай» фестиваль ортчоз. Со улсын кылысь кылэ берыктонъя дышетон но радъяськоз, ивортӥз кар администарцилэн пресс-службаез. Фестивальын выль книгаосын тодматон, лулчеберет но искусство сярысь вераськонъёс, лекциос ортчозы. Нимысьтыз инты литература интенсив басьтоз. Со чурысь чуре чеберлыко берыктонлы, озьы ик удмуртысь ӟуч кылэ но ӟучысь удмурт кылэ берыктонлы сӥземын луоз. 30-тӥ куартолэзе гожтӥськыны луэ на. Фестивальлэн радлыкеныз татын тодматскыны луоз. Тодэ вайытом, «П. И. Чайковскийлэн вордскем шаераз арлэн книгаез» («Книга года на родине П. И. Чайковского») III улосвылкуспо фестиваль-вожвылъяськонын «Удмуртиысь устоез книга» номинациын удмуртъёслэн осконъёссылы сӥзем книга вормиз.  Тегъёс: Удмуртия Ижкар Литература фестиваль  